చెన్నై: ప్రధానమంత్రి నరేంద్ర మోదీకి, గవర్నర్ సీహెచ్ విద్యాసాగర్ రావులకు తమిళనాడు ప్రస్తుత ముఖ్యమంత్రి పన్నీర్ సెల్వం కృతజ్ఞతలు తెలిపారు. తమిళనాడు ముఖ్యమంత్రిగా పనిచేసిన కాలంలో తనకు అండగా నిలిచినందుకు ధన్యావాదాలు తెలుపుతున్నట్టు ఆయన తన రాజీనామా లేఖలో పేర్కొన్నారు. ఏఐఏడీఎంకే పార్టీ ప్రధాన కార్యదర్శిగా జయలలిత స్థానంలో పదవీ బాధ్యతలు చేపట్టిన శశికళ నటరాజన్... తాజాగా ముఖ్యమంత్రి పీఠంపై కూర్చునేందుకు వీలుగా పన్నీర్ సెల్వం ఆదివారం తన పదవికి రాజీనామా చేశారు. డిసెంబర్ 5న జయలలిత మరణించిన కొద్ది గంటలకు పన్నీర్ సెల్వం ముఖ్యమంత్రిగా ప్రమాణం చేశారు. జల్లికట్టుపై పెద్దఎత్తున ఉద్యమం జరిగిన సమయంలో గత నెలలోనే ఆయన చివరిసారిగా మోదీతో సమావేశమయ్యారు. కాగా సోమవారం పన్నీర్ సెల్వం రాజనామాకు గవర్నర్ విద్యాసాగర్ రావు ఆమోదం తెలిపారు. 62 యేళ్ల శశికళకు సీఎం పదవిని కట్టబెడుతూ పార్టీ ఎమ్మెల్యేలు నిర్ణయించడంతో.... తాను ‘వ్యక్తిగత కారణాల’ రీత్యా రాజీనామా చేస్తున్నట్టు పన్నీర్ సెల్వం పేర్కొన్న సంగతి తెలిసిందే.
chennai: pradhaanamantri narendra modeeki, gavarnar sehech vidyasagar ravulaku tamilanadu prastuta mukhyamantri pannir selvam krutagnatalu telipaaru. tamilanadu mukhyamantrigaa panichesina kaalamlo tanaku andagaa nilichinanduku dhanyaavaadaalu teluputunnattu aayana tana rajinama lekhalo perkonnaru. aidaenke party pradhaana kaaryadarsigaa jayalalita sthaanamlo padavee baadhyatalu chepattina sasikala natarajan... taajaagaa mukhyamantri peethampai koorchunenduku veelugaa pannir selvam aadivaaram tana padaviki rajinama chesaru. dissember 5na jayalalita maraninchina koddi gantalaku pannir selvam mukhyamantrigaa pramaanam chesaru. jallikattupai peddaettuna udyamam jarigina samayamlo gatha nelalone aayana chivarisaarigaa modiitoe samavesamayyaru. kaga somavaram pannir selvam rajanamaku gavarnar vidyasagar raavu aamodam telipaaru. 62 yella sasikalaku cm padavini kattabedutuu party emmelyelu nirnayinchadamto.... taanu ‘vyaktigata kaaranaala’ reetya rajinama chestunnattu pannir selvam perkonna sangati telisinde.